แมรี่ผจญแดนแม่มด

แมรี่ผจญแดนแม่มด () เป็นภาพยนตร์แอนิเมชันญี่ปุ่นแนวแฟนตาซีฉายเมื่อ ค.ศ. 2017 กำกับโดยฮิโรมาซะ โยเนบายาชิ จากบทภาพยนตร์ที่เขาเขียนร่วมกับริโกะ ซากางูจิ อำนวยการสร้างโดยโยชิอากิ นิชิมูระ สร้างจากหนังสือ เดอะลิตเติลบรูมสติก โดยแมรี สจ๊วต เมื่อ ค.ศ. 1971 สร้างโดยสตูดิโอโปน็อก (ภาพยนตร์ขนาดยาวเรื่องแรกของสตูดิโอ) และจัดจำหน่ายโดยโตโฮในญี่ปุ่น ให้เสียงตัวละครโดยฮานะ ซูงิซากิ, ยูกิ อามามิ, ฟูมิโยะ โคฮินาตะ, ฮิการิ มิตสึชิมะ, จิโระ ซาโตะ, เคนิจิ เอนโด, เอริ วาตาทาเบะ และชิโนบุ โอตาเกะ

ภาพยนตร์เล่าเรื่องราวของแมรี สมิธ (ซูงิซากิ) พบ "โบยบินยามรัตติกาล" ดอกไม้ลึกลับที่สามารถมอบพลังให้เธอกลายเป็นแม่มดได้เพียงหนึ่งคืนเท่านั้น ภาพยนตร์ฉายในญี่ปุ่นเมื่อวันที่ 8 กรกฎาคม ค.ศ. 2017 และได้รับการตอบรับที่ดีจากนักวิจารณ์ ซึ่งต่างชื่นชมในด้านภาพและแอนิเมชัน

 อ้างอิง 

หมวดหมู่:ภาพยนตร์ภาษาญี่ปุ่น
หมวดหมู่:การ์ตูนญี่ปุ่นแนวจินตนิมิต
หมวดหมู่:ภาพยนตร์ญี่ปุ่น
หมวดหมู่:ภาพยนตร์อนิเมะ
หมวดหมู่:อนิเมะและมังงะเกี่ยวกับมด (บุคคล)
หมวดหมู่:ภาพยนตร์อนิเมะที่สร้างจากนวนิยาย